Што рабіць – бярэм валізы і ідзем шукаць таксоўку па мястэчку Рабінзон. Праехала адная – занятая. Паўгадзіны – і больш нічога. Ходзім далей па пустых вуліцах. Мінула гадзіна, сітуацыя напружваецца, да нашага самалёта застаецца ўсяго пару гадзінаў. Сустракаем на вуліцы закаханую парачку і, з далікатнымі выбачэннямі просім нам дапамагчы. Хлопец тэлефануе нейкім сваім знаёмым – і праз 5 хвілін ратавальная таксоўка спыняецца ля нас. 33 еўра – і мы ў аэрапорце. Для справядлівасці трэба сказаць, што 25 еўра заплаціў Джэры, бо ехаў ночыць у гатэль пры аэрапорце. Так што на долю карэспандэнтаў “Звязды” засталося ўсяго 8 еўра – не так і шмат, каб выбрацца з такой прыгоды!..